Document ID: 32006R0700

NÕUKOGU MÄÄRUS (EÜ) nr 700/2006,
25. aprill 2006,
millega tunnistatakse kehtetuks määrus (EÜ) nr 3690/93, millega kehtestatakse ühenduse süsteem, mis sätestab eeskirjad kalalaevatunnistustes sisalduva miinimumteabe kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 37,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Määrus (EÜ) nr 3690/93 (2) põhineb nõukogu 20. detsembri 1992. aasta määrusel (EMÜ) nr 3760/92, millega luuakse ühenduse kalanduse ja akvakultuuri süsteem, (3) mis asendati nõukogu 20. detsembri 2002. aasta määrusega (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (4). Määruse (EÜ) nr 3690/93 viited ja sätted ei ole enam kooskõlas kõnealuse uue määrusega, millega kehtestatakse uued eeskirjad kalalaevatunnistustes sisalduva püügimahu haldamiseks.
(2)
Määruse (EÜ) nr 2371/2002 artikli 22 lõikes 3 ja artikli 13 lõikes 3 on antud komisjonile volitused võtta vastu rakenduseeskirjad kalapüügitunnistuste ja püügimahtude haldamiseks.
(3)
3. augustil 2005 võttis komisjon vastu määruse (EÜ) nr 1281/2005 kalalaevatunnistuste haldamise ja nendes sisalduva miinimumteabe kohta, (5) mida kohaldatakse alates määruse (EÜ) nr 3690/93 kehtetuks tunnistamise kuupäevast.
(4)
Seetõttu tuleks määrus (EÜ) nr 3690/93 kehtetuks tunnistada,
ON VASTU VÕTNUD KÄESOLEVA MÄÄRUSE:
Artikkel 1
1. Määrus (EÜ) nr 3690/93 tunnistatakse kehtetuks.
2. Viiteid kehtetuks tunnistatud määrusele käsitatakse viidetena määrusele (EÜ) nr 1281/2005 ning loetakse vastavalt käesoleva määruse lisas esitatud vastavustabelile.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 25. aprill 2006

Labels: 12
6